Valke-lid deel van stropersindikaat – praag.co.za — 20 jaar jonk!
Die tien staar ook klagtes van diefstal en geldwassery in die gesig.
Willie Oosthuizen van die Valke, Hugo en Anton Ras, Hugo se vrou Trudie, Mandla Magagula, Joseph Wilkinson (prokureur), Bonnie Steyn (vlieënier), Arno Smit, Christopher Scheepers, en Willem van Jaarsveld is nie gevra om te pleit nie.
Hugo Ras het Vrydag in die landdroshof in Pretoria-Noord verskyn op aanklag wat ook met renosterstropery verband hou toe hy deur die Valke in hegtenis geneem is.
Die ander beskuldigdes is Vrydag in Polokwane, Ficksburg in die Vrystaat, Mamelodi, Potchefstroom en Kameeldrift in hegtenis geneem.
Volgens ‘n woordvoerder van die Valke, Paul Ramaloko, was Ras vermoedelik die leier van die stropersindikaat.
Hulle is reeds vyf jaar lank in Limpopo, KwaZulu-Natal, Gauteng en Mpumalanga bedrywig.
Hulle word daarvan beskuldig dat hulle 22 renosters tussen 2008 en 2012 gestroop het en 84 renosterhorings ter waarde van R22 miljoen onwettig bekom het.
Sowat 52 horings was vermoedelik afkomstig van gestroopte renosters terwyl die res gesteel is.
Skrywer praagGepubliseer op 23 September 2014 Kategorieë Nuus, Suider-AfrikaSleutelwoord misdaadsindikaat, renosterhoring, renosters, stroper, Valke
Vorige Vorige artikel: VSA begin lugaanvalle teen ISIS
Volgende Volgende artikel: FN sal VN nader oor Derby-Lewis se parool